title: طوماس پيلو
text: النݣليزي المسكين حاول يهرب تلت مرات، المرة اللولة من سلا، ولكن ماقدرش علحقاش غدر بيه واحد من الناس اللي كان بغا يهرب معاهم، المرة التانية من مازاݣان (الجديدة) ولكن شدوه المخازنية ديال ازمّور قبل مايقدر يوصل لمقصوده، و المرة التالتة، و اللي هي فين قدر يهرب، من آسفي، حيت لقى واحد التاجر بحار نݣليزي، و اللي دّاه معاه و وصلو تال لوندرة، فاش وصل توماس لبلاد النݣليز، دوز شي ايام فلوندرة، فين تلاقى مع اخت هداك اللي غدرو فالمحاولة اللولة،  و فين تلاقى مع عبد القادر بيريز، السفير ديال السلطان للنݣليز.